open-index/open-wikipedia-markdown huggingface dataset:
Illas subantárticas de Nova Zelandia

As **Illas Subantárticas de Nova Zelandia** comprenden os cinco grupos máis meridionais das illas periféricas de Nova Zelandia. Son designados colectivamente como  da Patrimonio da Humanidade UNESCO.

A maioría das illas atópanse preto do bordo sueste do continente somerxido, centrado en Nova Zelandia, chamado Zealandia, que foi separado de Australia hai de 60 a 85 millóns de anos, e da Antártida hai 85-130 millóns de anos. Comparten algunhas características coa illa Macquarie de Australia ao oeste.

## Historia 
Ata 1995, o persoal investigador científico estivo estacionado permanentemente nunha estación meteorolóxica na illa Campbell, Nova Zelandia. Desde entón, as illas están deshabitadas, aínda que periodicamente son visitadas por investigadores e turistas. A protección das reservas reforzouse en 2014, converténdose no santuario natural máis grande do país. 

## Illas 
; Illas Antípodas: Illa Antípodas, Illa Bollons, Illas Barlovento, Illa Orde Lees, Illa Leeward, Illa Sur
; Illas Auckland: Illa Auckland, Illa Adams, Illa Disappointment, Illa Enderby, Illa Ewing, Illa Rose
; Illas Bounty: grupo principal, grupo central e illotes do grupo oriental
; Illas Campbell: Illa Campbell / Motu Ihupuku, Illa Dent, Illa Folly, Illa Jacquemart
; Illas Snares / Tini Heke: Alert Stack, Illa Broughton, Illa High, Illa North East, Illas da cadea occidental

### Reclamacións territoriais 
Nova Zelandia tamén ten reclamacións territoriais, mantidas en suspenso segundo o Sistema do Tratado Antártico, sobre varias illas próximas ao continente antártico, incluíndo:

* Illa Ross e o resto do arquipélago Ross
* Illas Balleny: Illa Young, Illa Buckle, Illa Sturge, ademais de varios illotes máis pequenos
* Illa Roosevelt
* Illa Scott e Haggits Pillar

Destas, a illa Ross está habitada por persoal científico de varias estacións de investigación, especialmente en McMurdo Sound e Base Scott.

## Notas
## Véxase tamén 
### Ligazóns externas 
* Illas subantárticas, Departamento de Conservación
* Clasificación da UNESCO para as illas subárticas
* Castaways: Wrecked on a subantarctic island  - *Te Ara* - the Encyclopedia of New Zealand
Ruben Fleischer

**Ruben Samuel Fleischer**, nado en Washington, D.C. o 31 de outubro de 1974, é un director e produtor de cine estadounidense que reside na cidade dos Ánxeles. Obtivo sona ao dirixir *Zombieland*, a súa primeira longametraxe, no 2009. Outras das súas longametraxes inclúen *30 Minutes or Less* (2011), *Gangster Squad* (2013) e *Venom* (2018). Antes de dirixir longametraxes, Fleischer traballou como director de comerciais e vídeos musicais, traballando con marcas como Cisco, Eurostar, ESPN e Burger King, e con artistas como M.I.A., Electric Six, DJ Format e Gold Chains.

## Filmografía 
### Cine 
## Notas 
## Véxase tamén 
### Ligazóns externas
*
Plegadis

miniatura|240px|*Plegadis chihi*
***Plegadis*** é un xénero de aves da orde dos pelecaniformes e familia dos tresquiornítidos que inclúe tres especies de **mazaricos** caracterizados polo seu longo peteiro falciforme e a súa plumaxe moura. 

## Taxonomía 
### Descrición 
O xénero foi descrito en 1829 polo paleontólogo e naturalista alemán Johann Jakob Kaup.

### Etimoloxía 
O nome científico *Plegadis* está tirado do grego antigo πληγας *plēgas*, "fouce", "gadaña", en alusión á forma do  bico destas aves.

### Sinónimo 
Ademais de polo seu nome actualmente válido, o xénero coñeceuse tamén como:
* *Plegadornis* C. L. Brehm, 1855.

### Especies 
miniatura|esquerda|240px|*Plegadis ridgwayi*
Recoñécense tres especies viventes no xénero *Plegadis*:
* *Plegadis falcinellus* (Linnaeus, 1766), común en Eurasia, África, Australasia e nos países caribeños.
* *Plegadis chihi* (Vieillot, 1817), propio de América.
* *Plegadis ridgwayi* (Allen, 1876), que habita en Suramérica.

Ademais coñécense dúas especies fósiles:
* *Plegadis paganus* (Milne-Edwards, 1868)
* *Plegadis pharangites* (Olson, 1981) 

## Notas 
## Véxase tamén 
### Bibliografía 
*
*
*

### Outros artigos 
* Pelecaniformes
* Tresquiornítidos

### Ligazóns externas 
* *Plegadis*  en Fossilworks.
Obaysch

[right|miniatura|240px| Multitudes miran namentres Obaysch descansa no [Zoolóxico de Londres nesta fotografía de 1852 tomada por Xoán, conde de Montizón.]]
dereita|miniatura|240 px|Portada da *Polca do hipopótamo*.
dereita|miniatura|240px|Adhela e Guy  Fawkes.
** Obaysch**, nado arredor de 1849 e finado o 11 de marzo de 1878, foi o primeiro hipopótamo visto en Gran Bretaña dende tempos prehistóricos, e o primeiro en Europa dende a Antiga Roma. 

## Vida 
Obaysch foi capturado nunha illa no Nilo Branco cando tiña menos dun ano. O seu nome deriva do nome da illa.

O vicerrei otomán de Exipto, Abbas Paxá, estivo de acordo co cónsul xeral británico, Charles Murray (máis tarde coñecido como "Hippopotamus Murray") para intercambiar a Obaysch e algúns outros animais exóticos por algúns galgos ingleses e deerhounds. Obaysch foi enviado en barco polo Nilo ao Cairo, acompañado por un rabaño de vacas para proporcionarlle leite. Foi enviado por P&O nun barco de vapor a Southampton, e chegou ao Zoolóxico de Londres o 25 de maio de 1850. Foi unha sensación instantánea en Londres, atraendo até 10&nbsp;000 visitantes cada día, e xerando un comercio de lembranzas de hipopótamos e mesmo unha *Polca do hipopótamo* (por L. St. Mars). O número de visitantes ao zoolóxico en 1850 foi o dobre que o ano anterior.

Abbas Paxá enviou un segundo hipopótamo a Londres, unha femia chamada Adhela que chegou o 22 de xullo de 1854. 

Unha vez, Obaysch escapou do cativerio no zoolóxico de Londres e, segundo a lenda, utilizouse un coidador como cebo para atraelo ao seu recinto.

## Notas 
## Véxase tamén 
### Bibliografía 
*
*
Paisaxe vitícola da illa do Pico

A **paisaxe vitícola da illa do Pico** é un lugar Patrimonio da Humanidade da Unesco na illa do Pico, parte do arquipélago dos Azores, Portugal. A paisaxe, con 987 ha, e a zona tampón circundante con 1.924 ha, esténdese pola maior parte das costas oeste, noroeste e suroeste da illa, sendo a maioría no municipio de Madalena e o resto en São Roque do Pico, aos contrafortes do monte Pico.

A paisaxe caracterízase por unha extensa rede de longas paredes de pedra negra de [basalto] que corren paralelas á costa e penetran cara ao interior da illa. Estas paredes erixíronse para protexer as vides do vento e do salgado spray mariño, que se plantan en miles de pequenos recintos rectangulares chamados localmente "currais". Tamén forman parte da paisaxe os edificios (casas señoriais, adegas, almacéns, casas convencionais e igrexas), camiños e pozos, portos e ramplas, que foron feitos por xeracións de agricultores que permitiron a produción de viño. Esta paisaxe evolucionou ao longo de 500 anos e é excepcionalmente ben conservada e totalmente auténtica na súa contorna, materiais, uso continuado, función, tradicións, técnicas e sistemas de xestión. 

## Galería 

Centuries Old Vineyards (14762533930).jpg
Paisagem da Cultura da Vinha da Ilha do Pico - Ilha do Pico, Portugal.jpg
Ficheiro:Pico Island Vineyard 3.jpg|Paredes de protección típicas e casa da adega a partir de pedras de basalto no oeste da illa de Pico
Ficheiro:Pico Island Vineyard 4.jpg|Viñas plantadas en chan basáltico preto de Madalena, Illa do Pico, Azores.
Ficheiro:Pico Island White Wine Selection.jpg| Viños da illa do Pico
Açores 2010-07-21 (5123362725).jpg
Ficheiro:Pico Island Vineyard 1.jpg|Unha adega e as paredes arredor

## Notas
## Véxase tamén
* Pico IPR, a rexión vinícola oficialmente delimitada do Pico.

### Ligazóns externas
* IGESPAR Paisaxe da cultura do viñedo da illa Pico
Julia Peguero Sanz

**Julia Peguero Sanz**, nada en Zaragoza en 1880 e finada en Madrid o 4 de decembro de 1978, foi unha mestra e feminista española. Foi nomeada secretaría segunda da sección de Filosofía do Ateneo de Madrid en 1922. En 1930 foi a única que votou en contra de nomear a Miguel de Unamuno como socio de honra de dita institución. Tamén foi directora de *Mundo Femenino*, órgano de expresión da Asociación Nacional de Mujeres Españolas.

## Traxectoria 
En 1899 figuraba como opositora a Escolas Normais no programa de «Gramática general, Filología y Literatura castellanas» e no de «Aritmética, Geometría y Álgebra».

O 20 de outubro de 1918, na casa de María Espinosa de los Monteros, Julia foi cofundadora da Asociación Nacional de Mujeres Españolas. Formou parte da súa directiva dende 1920, primeiro como secretaria xeral, e dende 1932, como presidenta.

Ademais, como vicesecretaria estaba Luisa Salina de Gorostidi, como tesoureira Ana Picar, como contadora Benita Asas Manterola, e como vocais María Valero de Mazas, Isabel Oyarzábal, María Martos, Pilar Gutiérrez, Julia Pérez Baza, Natividad Albertos, Emilia Pastor e Isabel Alda.

Na xunta xeral do Ateneo de Madrid o venres 28 de marzo de 1930, Julia Peguero foi a única socia que votou en contra de nomear a Miguel de Unamuno como membro de honra. Consideraba que este nomeamento tiña carácter político, máis que tratarse dun recoñecemento real da figura de Unamuno.

O 1 de xaneiro de 1934, no seu “Manifiesto a la mujer”, Julia Peguero afirma:

Así, en 1934 fundou dende a ANME o partido Acción Política Feminina Independente, o cal quixo coaligar, sen éxito, na Fronte Popular en 1936.

Finou en Madrid, aos 98 anos, o 4 de decembro de 1978.

## Notas
Strela (foguete)

**Strela** é un modelo de foguete espacial ruso derivado do mísil UR-100N. É usado para poñer en órbita cargas lixeiras, de ata 1700 kg, desde o cosmódromo de Baikonur. Planeáronse tamén lanzamentos desde o cosmódromo de Svobodny que nunca chegaron a ter lugar.

## Historial de lanzamentos 
## Notas 
## Véxase tamén 
### Outros artigos 
*Cosmódromo de Baikonur
Dominios do xefe Roi Mata

**Roi Mata** (ou **Roy Mata**, **Roymata**) foi un poderoso xefe de melanesio no que hoxe é Vanuatu. Crese que viviu a finais do século XVI, ou principios do XVII, aínda que outrs fontes din  que reinou no século XIII

En 2008, tres sitios asociados con Roi Mata, nas illas de Efaté, Lelepa e Eretoka, engadíronse ao Patrimonio Mundial da UNESCO.

## Tumba de Roi Mata
A elaborada tumba de Roi Mata, que contén os cadáveres de máis de 25 membros do seu séquito, descubriuna o arqueólogo francés José Garanger en 1967 e inscribiuse na Lista do Patrimonio Mundial en 2008. Garanger puido localizar a tumba na illa Eretoka analizando o folclore local. Segundo a lenda, cando Roi Mata conquistou a terra, o seu primeiro obxectivo foi unir as tribos para formar un exército. Sábese que o seu reinado foi pacífico. Roi Mata foi envelenado polo seu irmán. O seu corpo non foi enterrado na súa terra natal e o seu nome non se usou nas xeracións futuras porque os veciños temían o seu espírito.
thumb|Mapa do dominio do xefe Roi Mata

## Galería 

Ficheiro:Chief_Roimata's_grave_(08_Jan_2017).jpg|A tumba do xefe Roi Mata (Illa Eratoka, 8 de xaneiro de 2017)
Ficheiro:Roimata's_wives_graves.jpg|Marcadores das tumbas das esposas do xefe Roi Mata (Illa Eratoka, 8 de xaneiro de 2017)

## Notas 
## Véxase tamén
Patricia Sarrapio

**Patricia Sarrapio Martín**, nada en Madrid o 16 de novembro de 1982, é unha atleta española especializada en triplo salto. Competiu nos Xogos Olímpicos de Londres 2012 e Río de Xaneiro 2016. Foi 12 veces campioa de España de triplo salto, cinco ao aire libre e sete en pista cuberta. 

## Traxectoria 
Foi 28 veces campioa de España de triplo salto e dúas de salto de lonxitude, en distintas categorías, 12 delas na categoría absoluta. En 2006 gañou a medalla de ouro en triplo salto no Campionato Iberoamericano de Atletismo de Ponce, Porto Rico, por diante da colombiana Johanna Triviño e a brasileira Gisele de Oliveira. Na edición de 2010, celebrada na localidade gaditana de San Fernando, conseguiu o bronce.

Competiu en dous Xogos Olímpicos (Londres 2012 e Río de Xaneiro 2016).

## Vida persoal 
É profesora de Educación Primaria nun colexio de Madrid. Polas tardes adestra, compaxinando a súa profesión coa súa actividade como atleta de alta competición.

## Resultados internacionais 
|}

## Notas 
## Véxase tamén 
### Ligazóns externas 
* Datos da atleta na Asociación Internacional de Federacións de Atletismo .
* Datos da atleta  na Real Federación Española de Atletismo .
Utensilios instrumentalizados

miniatura
Os **utensilios instrumentalizados** son obxectos da vida cotiá utilizados na música tradicional galega para o acompañamento do canto e do baile. O uso destes utensilios orixinouse nas festas populares asociadas as tarefas agrícolas propias da sociedade rural preindustrial. Nestas celebracións ás veces non era posíbel o acceso a verdadeiros instrumentos polo que se empregaban para o acompañamento musical útiles do fogar (como campás, zocas, latas, culleres,  botellas, cunchas, morteiros, tixolas...) ou as ferramentas de traballo (sellas, gadañas, sachos, fouces...).

## Utensilios 
## Notas 
## Véxase tamén 
### Bibliografía 
*
Alex Stivrins

**Alex Frank Stivrins** (en letón: *Alekss Frenks Stivriņš*), nado o 29 de novembro de 1962 en Lincoln, Nebraska, é un ex xogador profesional de baloncesto estadounidense de orixe letoa. Formado nas Universidades de Creighton e Colorado, cunha altura de 2,04 metros xogaba nas posicións de ala-pivote e pivote.

## Traxectoria 
### Clubs 
*  Seattle SuperSonics (NBA, 1985)
*  Wyoming Wildcatters (CBA, 1985–1986)
*  ES Avignon (Nationale 1, 1986–1987)
*  Playa Las Américas Tenerife (1ª División B, 1987)
*  Cajacanarias (ACB, 1989–1990)
*  Billy Desio (Serie A2, 1990)
*  Omaha Racers (CBA, 1990–1991)
*  Cercom Ferrara (Serie A2, 1991–1992)
*  Phoenix Suns (NBA, 1992)
*  Omaha Racers (CBA, 1992)
*  Phoenix Suns (NBA, 1992)
*  Atlanta Hawks (NBA, 1993)
*  Los Angeles Clippers (NBA, 1993)
*  Milwaukee Bucks (NBA, 1993)
*  Phoenix Suns (NBA, 1993)
*  Omaha Racers (CBA, 1993)
*  DYC Lugo (ACB, 1993–1994)
*  Japan Energy Griffins (BNL, 1996–1997)

## Notas 
## Véxase tamén 
### Ligazóns externas 
* Perfil en nba.com
* Perfil en acb.com
* Perfil en basketball-reference.com
Bombo (entroido)

O **bombo de Entroido** é un instrumento de percusión empregado nas comarcas galegas de Viana, Terra de Trives e Valdeorras.
## Características 
Durante as celebracións do entroido, nas comarcas montañosas do leste galego, a veciñanza das distintas vilas e aldeas conforman as formacións musicais denominadas folións. Estes grupos de veciños desfilan baixo o ritmo da percusión dos bombos, aos que acompañan o bater de diferentes útiles de traballo como gadañas e sachos, e os boteiros, as máscaras propias da zona.

Descoñécese a orixe e antigüidade deste costume, mais, tanto polo gran tamaño coma polo primitivo xeito de construción, fabricábanse antigamente baleirando o tronco dun castiñeiro, os bombos de entroido cóntanse entre os máis antigos que se conservan en Galiza. Teñen un diámetro que varía entre o metro e os 60 centímetros, e unha altura duns 40 ou 50. Cóbrense con parches de pel de carneiro tensados con arrochos de coiro. Habitualmente levan varios bordóns na pel inferior que se estiran introducindo unha cuña de madeira entre eles e o corpo do bombo.miniatura|Fulión de Pradoalbar no Entroido de Vilariño de Conso.|centro
## Notas 
## Véxase tamén 
### Bibliografía 
* 
* 

### Ligazóns externas 
* Bombos e bombeiros - Pablo Quintana (1986) - Youtube.
Miki Villar

**Miguel Villar Alonso**, coñecido como **Miki Villar**, nado en Nigrán o 19 de setembro de 1996, é un futbolista galego que xoga como extremo no Jagiellonia Białystok da Ekstraklasa polaca.

## Traxectoria 
Nado en Nigrán, formouse nas canteiras do Celta de Vigo e do Rápido de Bouzas. O 24 de novembro de 2013 debutou co primeiro equipo do Rápido na Terceira División, nun partido contra o Somozas. Marcou o seu primeiro gol tres semanas despois, facendo o terceiro tanto do seu equipo na vitoria por 3-1 sobre o Racing Vilalbés. Na seguinte tempada disputou 37 partidos, 22 deles como titular e marcou seis goles.

En xullo de 2015 fichou polo Pontevedra CF, da Segunda División B. Apenas tivo minutos no equipo de Luisito, e ao ano seguinte regresou ao Rápido de Bouzas en calidade de cedido.

No verán de 2017 fichou polo CD Boiro, da Terceira División, onde foi titular durante a maior parte da tempada. Ao ano seguinte fichou pola SD Compostela, onde militiou os seguintes tres anos. Foi unha das pezas máis importantes no equipo de Yago Iglesias e na campaña 2019/20 logrou o ascenso a Segunda B.

En xuño de 2021 asinou un contrato de dous anos coa UD Ibiza, que viña de ascender por primeira vez na súa historia á Segunda División. Debutou na categoría de prata na primeira xornada da tempada 2021/22, contra o Zaragoza na Romareda, entrando na segunda parte como substituto de Mateusz Bogusz. Marcou o seu primeiro gol na xornada 15, contra a Real Sociedad B en Anoeta, dándolle a vitoria ao seu equipo por 0-1. Militou durante unha tempada e media no club balear, contabilizando un total de 51 partidos e 3 goles.

En xaneiro de 2023 deixou Eivisa para fichar polo Wisła Kraków, club da I Liga, segunda categoría do fútbol de Polonia. No histórico club de Cracovia coincidiu na súa primeira tempada co tamén galego Luis Fernández e con outros cinco futbolistas españois. O equipo dirixido por Albert Rudé derrotou por 1-2 ao Pogoń Szczecin na final disputada no Estadio Nacional Kazimierz Górski de Varsovia.

En xullo de 2024 fichou polo Jagiellonia Białystok, da Ekstraklasa, máxima categoría do fútbol polaco.

## Palmarés 
;Wisła Kraków
* **Copa de Polonia (1):** 2023/24.

## Notas 
## Véxase tamén 
### Ligazóns externas 
* Datos do xogador en BDFutbol .
* Datos do xogador en LaPreferente.com .
* Datos do xogador en Soccerway .
La Patria (Santiago de Compostela)

***La Patria*** foi un periódico editado en Santiago de Compostela de 1869 a 1870.

## Historia e características 
Periódico carlista, apareceu en agosto de 1869. Sostivo polémicas con *El Eco de Pontevedra* e *El Derecho* de Pontevedra. Aínda se publicaba en novembro de 1870.

## Notas 
## Véxase tamén 
### Outros artigos 
* Lista de publicacións impresas da provincia da Coruña
Samia Yusuf Omar

**Samia Yusuf Omar** ou **Samiyo Omar** (en ; en ), nada en Mogadixo o 25 de marzo de 1991 e finada no mar Mediterráneo o 2 de abril de 2012, foi unha atleta somalí especialista en probas de velocidade. Foi un dos dous atletas somalís que competiron polo seu país nos Xogos Olímpicos de 2008 en Pequín, na China. Omar medrou en Mogadixo, e adestrou alí durante a Guerra Civil Somalí malia recibir o acoso de grupos da milicia local. A súa historia nos Xogos Olímpicos foi cuberta polos medios de comunicación e a súa actuación foi ben acollida pola multitude.

Despois dos Xogos, deixou o atletismo tras as ameazas do grupo militante Al-Shabaab. Acabou nun campo de desprazados en Hizbul-Islam, e decidida a competir nos Xogos Olímpicos de 2012, cruzou a fronteira cara a Etiopía na procura dun lugar seguro onde adestrar. Foi traficada cara a Libia, onde a encarceraron. Durante os Xogos de 2012, revelouse que Omar afogara nas costas de Libia mentres intentaba cruzar o mar Mediterráneo cara a Italia.
La Patria

**La Patria** foi o título de varias publicacións:
### En Galicia 
* ***La Patria***, periódico editado en Santiago de Compostela entre 1869 e 1870.
* ***La Patria***, periódico editado en Lugo en 1869.

### En España 
* ***La Patria***, periódico de Madrid (1849-1851).
* ***La Patria***, periódico de Madrid (1865-1866).

### En Hispanomérica 
* ***La Patria***, periódico publicado en Valparaíso, Chile (1863-1896).
* ***La Patria***, periódico de Manizales (Colombia).

## Véxase tamén 
### Outros artigos 
* La Patria Gallega
* *Patria Galega*

* *Patria Gallega*
Friendzone (filme)

***Friendzone*** é un filme francés de 2021 dirixido por Charles Van Tieghem, escrito por Stanislas Carré de Malberg e Charles Van Tieghem e protagonizado por Mickaël Lumière, Manon Azem, Fadily Camara, Eva Danino e Constance Arnoult. Estreouse o 29 de setembro de 2021 a través de Netflix.

## Personaxes 
* Mickaël Lumière como Thibault
* Manon Azem como Maud
* Fadily Camara como Lulu
* Eva Danino como Rose
* Constance Arnoult como Alexandra
* Nada Belka como La Patiente
* Jordan Tortorello como Titi (voz)
* Eloïse Valli como Jennifer Paoli

## Notas 
## Véxase tamén 
### Ligazóns externas 
*
Afterlife of the Party

***Afterlife of the Party*** é un filme estadounidense de 2021 dirixido por Stephen Herek e escrito por Carrie Freedle. Está protagonizado por Victoria Justice, Midori Francis, Timothy Renouf, Adam Garcia, Gloria Garcia e Spencer Sutherland. Estreouse o 2 de setembro de 2021 a través de Netflix.

## Personaxes 
* Victoria Justice como Cassie
* Midori Francis como Lisa
* Robyn Scott como Val
* Timothy Renouf como Max
* Adam Garcia como Howie
* Gloria Garcia como Sofia
* Myfanwy Waring como Emme
* Spencer Sutherland como Koop

## Notas 
## Véxase tamén 
### Ligazóns externas 
*
Desperados (filme)

***Desperados*** é un filme estadounidense de 2020 dirixido por LP, a partir dun guión de Ellen Rapoport. Está protagonizado por Nasim Pedrad, Lamorne Morris, Robbie Amell, Anna Camp, Heather Graham e Sarah Burns. Estreouse o 3 de xullo de 2020 a través de Netflix, recibindo valoracións negativas por parte da crítica, que o considerou "predicible [e] pouco divertido".

## Personaxes 
* Nasim Pedrad como Wesley Darya
* Anna Camp como Brooke
* Sarah Burns como Kaylie
* Robbie Amell como Jared
* Lamorne Morris como Sean McGuire 
* Jessica Chaffin como Debbie
* Toby Grey como Nolan
* Mo Gaffney como directora Judy
* Izzy Diaz como Quintano
* Heather Graham como Angel de la Paz
* Rodrigo Franco como Ramon
* Jessica Lowe como Ellen
* Mike Mitchell como Sweaty Beard

## Notas 
## Véxase tamén 
### Ligazóns externas 
*
Someone Great (filme)

***Someone Great*** é un filme estadounidense de 2019 escrito e dirixido por Jennifer Kaytin Robinson. Está protagonizado por Gina Rodriguez, Brittany Snow, DeWanda Wise, Lakeith Stanfield e Peter Vack. Estreouse a través de Netflix o 19 de abril de 2019.

## Personaxes 
* Gina Rodriguez como Jenny Young
* Brittany Snow como Blair Helms
* DeWanda Wise como Erin Kennedy
* Lakeith Stanfield como Nate Davis
* Peter Vack como Matt Lasher
* Rebecca Naomi Jones como Leah
* Alex Moffat como Will 
* RuPaul Charles como Hype
* Rosario Dawson como Hannah Davis
* Michelle Buteau como Cynthia
* Jaboukie Young-White como Mikey
* Ben Sidell como Gus
* Joe Locicero como Paul
* Questlove como el mesmo
* Jessie Reyez

## Notas 
## Véxase tamén 
### Ligazóns externas 
*
Darius Bazley

**Darius Denayr Bazley**, nado o 12 de xuño de 2000 en Brockton, Massachusetts, é un xogador de baloncesto profesional estadounidense que xoga nos Delaware Blue Coats da NBA G League.

## Traxectoria profesional 
Bazley foi escollido na 23ª posición do Draft da NBA de 2019 polos Utah Jazz, e poucos días máis tarde foi traspasado xunto a Grayson Allen, Jae Crowder, Kyle Korver e unha futura primeira elección do Draft ós Memphis Grizzlies, a cambio de Mike Conley Jr.. Ese mesmo día foi traspasado de novo xunto a unha elección da segunda rolda do Draft de 2024 ós Oklahoma City Thunder, a cambio de Brandon Clarke.

O 9 de febreiro, os Thunder traspasaron a Bazley ós Phoenix Suns, a cambio de Dario Šarić e unha elección da segunda rolda do Draft de 2029. 

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Admission (filme)

***Admission*** é un filme estadounidense de 2013 dirixido por Paul Weitz e protagonizado por Tina Fey e Paul Rudd. Estreouse nos Estados Unidos e no Canadá o 22 de marzo de 2013. É unha adaptación da novela homónima de Jean Hanff Korelitz, publicada no ano 2009.

## Personaxes 
* Tina Fey como Portia Nathan
* Paul Rudd como John Pressman
* Michael Sheen como Mark
* Lily Tomlin como Susannah
* Wallace Shawn como Clarence
* Nat Wolff como Jeremiah Balakian
* Gloria Reuben como Corinne
* Travaris Spears como Nelson
* Christopher Evan Welch como Brandt
* Sonya Walger como Helen
* Leigha Hancock como Yulia Karasov
* Dan Levy como James

## Notas 
## Véxase tamén 
### Ligazóns externas 
*
The Prom (filme)

***The Prom*** é un filme estadounidense de 2020 dirixido por Ryan Murphy e adaptado á pantalla por Chad Beguelin e Bob Martin, a partir do musical de Broadway homónimo de Matthew Sklar. Está protagonizado por Meryl Streep, James Corden, Nicole Kidman, Keegan-Michael Key, Andrew Rannells, Ariana DeBose, Tracey Ullman, Kevin Chamberlin, Mary Kay Place, Kerry Washington e Jo Ellen Pellman.

*The Prom* estreouse nunha selección limitada de cinemas o 4 de decembro de 2020, antes de estrearse en Netflix o 11 de decembro de 2020. O filme recibiu valoracións dispares por parte da crítica, que eloxiou a mensaxe, os números musicais e as intepretacións, mais criticou a narrativa e os estereotipos.

## Personaxes 
* Meryl Streep como Dee Dee Allen
* James Corden como Barry Glickman
** Sam Pillow como Barry Glickman de mozo
* Nicole Kidman como Angie Dickinson
* Andrew Rannells como Trent Oliver
* Keegan-Michael Key como director Tom Hawkins
* Jo Ellen Pellman como Emma Nolan
* Ariana DeBose como Alyssa Greene
* Tracey Ullman como Vera Glickman
* Kevin Chamberlin como Sheldon Saperstein
* Mary Kay Place como avoa Bea
* Kerry Washington como Mrs. Greene
* Logan Riley Hassel como Kaylee
* Sofia Deler como Shelby
* Nico Greetham como Nick
* Nathaniel J. Potvin como Kevin Shield

## Notas 
## Véxase tamén 
### Ligazóns externas 
* 
* Ficha en RottenTomatoes
The Perfect Date

***The Perfect Date*** é un filme estadounidense de 2019 dirixido por Chris Nelson a partir dun guión de Steve Bloom e Randall Green. Baséase na novela *The Stand-In* de Steve Bloom, publicada por Carolrohda Lab en outubro de 2017. Está protagonizado por Noah Centineo, Laura Marano, Camila Mendes, Odiseas Georgiadis e Matt Walsh. Estreouse o 12 de abril de 2019 a través de Netflix.

## Personaxes 
* Noah Centineo como Brooks Rattigan
* Laura Marano como Celia Lieberman
* Odiseas Georgiadis como Murph
* Camila Mendes como Shelby Pace
* Matt Walsh como Charlie Rattigan
* Joe Chrest como Jerry Lieberman
* Carrie Lazar como Lilian Lieberman
* Alex Biglane como Tuna Melt on Seven Grain
* Blaine Kern III como Franklin
* Zak Steiner como Reece
* Ty Parker como Cartelli
* Wayne Péré como Mr. Newhouse
* Autumn Walker como Leah
* Ivan Hoey Jr. como Larry 

## Notas 
## Véxase tamén 
### Ligazóns externas 
*
Always Be My Maybe (filme de 2019)

***Always Be My Maybe*** é un filme estadounidense de 2019 escrito por Ali Wong, Randall Park e Michael Golamco e dirixido por Nahnatchka Khan. Está protagonizado por Park e Wong, no papel dos amigos da infancia Marcus e Sasha, que non tiveron contacto dende un breve romance adolescente que saíu mal. James Saito, Michelle Buteau, Vivian Bang, Daniel Dae Kim e Keanu Reeves conforman o resto do elenco.

Estreouse en cinemas escollidos o 29 de maio de 2019, e en liña o 31 de maio de 2019 a través de Netflix.

## Personaxes 
* Ali Wong como Sasha Tran
** Miya Cech como Sasha Tran con 12 anos
** Ashley Liao como Sasha Tran con 15 anos
* Randall Park como Marcus Kim
** Emerson Min como Marcus Kim con 12 anos
** Jackson Geach como Marcus Kim con 15 anos
* James Saito como Harry Kim
* Michelle Buteau como Veronica
** Anaiyah Bernier como Veronica con 15 anos
* Vivian Bang como Jenny
* Keanu Reeves como el mesmo
* Susan Park como Judy Kim
* Daniel Dae Kim como Brandon Choi
* Karan Soni como Tony
* Charlyne Yi como Ginger
* Lyrics Born como Quasar
* Casey Wilson como Chloe
* Raymond Ma como Quoc Tran
* Peggy Lu como Sandy Tran
* Peter New como Goat Guy

## Notas 
## Véxase tamén 
### Ligazóns externas 
*
Wolkenbruchs wunderliche Reise in die Arme einer Schickse

***Wolkenbruchs wunderliche Reise in die Arme einer Schickse***  é un filme suízo de 2018 dirixido por Michael Steiner. Baséase na novela homónima do autor suízo Thomas Meyer. Foi escollido como candidato de Suíza para o Óscar ó mellor filme internacional na 92ª edición dos premios, mais finalmente non foi nomeado. 

## Personaxes 
* Joel Basman como Mordechai 'Motti' Wolkenbruch
* Noémie Schmidt como Laura
* Inge Maux como Mame Judith Wolkenbruch
* Udo Samel como Tate Moishe Wolkenbruch
* Sunnyi Melles como Frau Silberzweig
* Eli Gorenstein como Rabbi Jonathan
* Lena Kalisch como Mechal
* Meytal Gal como Jael

## Notas 
## Véxase tamén 
### Outros artigos 
* Filmes de Suíza propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
### Ligazóns externas 
* 
* Ficha en RottenTomatoes
Die Wahrheit über Franco: Spaniens vergessene Diktatur

***Die Wahrheit über Franco: Spaniens vergessene Diktatur*** (traducible como "A verdade sobre Franco: a ditadura esquecida de España") é unha serie de televisión documental alemá de 2017. Narra, a través dunha extensa investigación, o turbulento réxime do ditador Francisco Franco ao longo de varias décadas.

A serie publicouse por primeira vez o 14 de novembro de 2017 na canle alemá ZDF, e máis tarde en Netflix en outubro de 2020.

## Notas 
## Véxase tamén 
### Ligazóns externas 
*
Tidying Up with Marie Kondo

***Tidying Up with Marie Kondo*** é unha serie de televisión desenvolvido para Netflix e estreada o 1 de xaneiro de 2019. O programa amosa como Marie Kondo, unha experta xaponesa en organización e creadora do método KonMari, visita familias para axudalas a organizar e ordenar os seus fogares. Marie Iida actúa como intérprete de Marie Kondo ao longo do programa.

## Notas 
## Véxase tamén 
### Ligazóns externas 
*
Óscar Ferro

**Óscar Julio Ferro Gándara**, nado en Montevideo o 2 de marzo de 1967, é un exfutbolista uruguaio. Xogaba de porteiro e desenvolveu gran parte da súa carreira deportiva en Peñarol, co que gañou 6 campionatos na Primeira División do Uruguai e a Copa Libertadores de 1987. Foi internacional coa selección uruguaia e conquistou a Copa América de 1995.

## Traxectoria 
Naceu en Montevideo nunha familia de orixe galega, polo que foi alcumado polos afeccionados como "***El gallego Ferro***". Formouse nas categorías inferiores de Peñarol e debutou co primeiro equipo en 1984. Foi suplente de Eduardo Pereira nos primeiros anos, facéndose coa titularidade trala marcha deste. Militou unha década no equipo negro e amarelo, co que conquistou seis campionatos uruguaios e a Copa Libertadores de 1987.

En 1995 fichou polo Ferro Carril Oeste, da Primeira División da Arxentina, onde xogou ata 1998, cando pasou ao Sporting Cristal do Perú.

En xaneiro do ano 2000 chegou a terras galegas para asinar coa SD Compostela, na Segunda División. Aínda que fixo un gran debut contra o Recreativo de Huelva na mesma semana da súa chegada, finalmente disputou só un total de tres partidos durante a tempada, sendo Ponk e Rafa Gómez os gardametas máis utilizados nas aliñacións de David Vidal e dos seus sucesores no banco, Pichi Lucas e Carlos Ballesta.

Deixou o equipo compostelán trala penúltima xornada de liga e volveu á Arxentina, onde fichou polo Atlético Tucumán, da Primera B, segunda categoría do fútbol arxentino. A continuación pasou polo Defensor uruguaio e o Guaraní paraguaio, antes de pechar a súa carreira no mesmo club no que a comezara, o Peñarol.

Trala súa retirada continuou traballando en Peñarol, como adestrador de porteiros.

### Selección nacional 
Foi nove veces internacional coa selección uruguaia, coa que debutou o 9 de novembro de 1988, nun partido amigable contra Chile no Estadio Centenario. Formou parte do equipo que conquistou a Copa América de 1995, aínda que non disputou ningún minuto, sendo o gardameta titular Fernando Álvez.

## Notas 
## Véxase tamén 
### Ligazóns externas 
* Perfil nas seleccións de fútbol nacionais
*Datos do xogador en BDFutbol .
*Datos do xogador en national-football-teams.com .
*Datos do xogador no sitio web da Asociación Uruguaia de Fútbol .
Sinbad: Legend of the Seven Seas

***Sinbad: Legend of the Seven Seas*** (tamén coñecido como ***Sinbad***) é un filme estadounidense de 2003 dirixido por Tim Johnson e Patrick Gilmore. Foi producido por DreamWorks Animation e distribuído por DreamWorks Pictures. O filme, que mestura animación tradicional con animación por ordenador, conta coas voces de Brad Pitt, Catherine Zeta-Jones, Michelle Pfeiffer e Joseph Fiennes. Baséase nas historias de Sinbad (dobrado por Pitt), un pirata que navega polo mar en compaña do seu can e a súa fiel tripulación, xunto con Marina (dobrada por Zeta-Jones), a prometida do príncipe Proteus (dobrado por Fiennes), para recuperar o Libro da Paz que foi roubado por Eris (dobrada por Pfeiffer).

## Personaxes 
* Brad Pitt como Sinbad
* Catherine Zeta-Jones como princesa Marina
* Michelle Pfeiffer como Eris
* Joseph Fiennes como príncipe Proteus
* Dennis Haysbert como Kale
* Adriano Giannini como Rat
* Timothy West como rei Dymas
* Jim Cummings como Luca
* Conrad Vernon como Jed
* Raman Hui como Jin
* Chung Chan como Li
* Andrew Birch como Grum e Chum
* Frank Welker (sen acreaditar) como Spike
* Chris Miller como garda da torre.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo
Downsizing (filme)

***Downsizing*** é un filme estadounidense de 2017 dirixido por Alexander Payne, escrito por Payne e Jim Taylor, e protagonizado por Matt Damon, Christoph Waltz, Hong Chau e Kristen Wiig. Conta a historia de Paul e Audrey Safranek, unha parella que decide levar a cabo un procedemento que lles permite minguar os seus corpos e empezar unha nova vida nunha comunidade experimental. Audrey rexeita facer o procedemento no último intre e Paul ten que refacer a súa vida. A fotografía principal comezou en Ontario, no Canadá, o 1 de abril de 2016.

## Personaxes 
* Matt Damon como Paul Safranek
* Christoph Waltz como Dušan Mirković
* Hong Chau como Ngoc Lan Tran]
* Kristen Wiig como Audrey Safranek
* Jason Sudeikis como Dave Johnson
* Maribeth Monroe como Carol Johnson
* Udo Kier como Joris Konrad
* Rolf Lassgård como Dr. Jørgen Asbjørnsen
* Ingjerd Egeberg como Anne-Helene Asbjørnsen
* Søren Pilmark como Dr. Andreas Jacobsen
* Veena Sood como Leisureland Housewife

## Notas 
## Véxase tamén 
### Ligazóns externas 
* 
* Ficha en AllMovie
Grayson Allen

**Grayson James Allen**, nado o 8 de outubro de 1995 en Jacksonville, Florida, é un xogador de baloncesto profesional estadounidense que xoga nos Phoenix Suns da National Basketball Association (NBA).

## Traxectoria profesional 
O 21 de xuño de 2018, Allen foi escollido na 21ª posición do Draft da NBA de 2018 polos Utah Jazz. O 2 de xullo de 2018, asinou o seu contrato de rookie cos Jazz. Debutou na NBA o 22 de outubro de 2018, facendo 7 puntos contra os Memphis Grizzlies.

O 6 de xullo de 2019, Allen foi traspasado xunto a Darius Bazley, Jae Crowder, Kyle Korver e unha futura primeira elección do Draft ós Memphis Grizzlies, a cambio de Mike Conley Jr..

O 6 de agosto de 2021, Allen foi traspasado ós Milwaukee Bucks a cambio de Sam Merrill e dúas futuras eleccións da segunda rolda do Draft.

O 27 de setembro de 2023, Allen foi traspasado xunto a Jusuf Nurkić, Nassir Little e Keon Johnson ós Phoenix Suns, nun traspaso entre tres equipos que enviou a Damian Lillard ós Milwaukee Bucks, e a Deandre Ayton, Jrue Holiday, Toumani Camara e unha elección da primeira rolda do Draft de 2029 ós Trail Blazers.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Pongo (homónimos)

**Pongo** pode facer referencia a:

## Persoas 
* Tom 'Pongo' Waring (1906–1980), futbolista inglés.
* Joe Cantillon ("Pongo Joe", 1861–1930), adestrador da liga de béisbol estadounidense.
* Yayra Michaela Pongo ("Yayra Pongo", 2005), estudante de arte.
* Pongo (cantante), música angolana.

## Animais 
* *Pongo*, xénero dos orangutáns.
* Pongo, chimpancé estrela do zoolóxico de Liverpool en 1884.

## Personaxes ficticios 
* Pongo, can dálmata da novela infantil *The Hundred and One Dalmatians*, de Dodie Smith, así como nas súas adaptacións cinematográficas:
** *One Hundred and One Dalmatians*, filme de 1961 de Walt Disney.
** *101 Dalmatians*, filme de 1996.
Confissões de uma Garota Excluída

***Confissões de uma Garota Excluída*** é un filme brasileiro de 2021 dirixido por Bruno Garotti, escrito por Garotti, Flávia Lins e Silva e Christiana Oliveira, e protagonizado por Marcus Bessa, Caio Cabral e Klara Castanho.

## Personaxes 
* Marcus Bessa como Zeca
* Caio Cabral
* Klara Castanho como Tetê
* Fernanda Concon como Laís
* Rosane Gofman
* Júlia Gomes como Valentina
* Gabriel Lima como Davi
* Kiria Malheiros
* Stepan Nercessian
* Lucca Picon
* Júlia Rabello
* Alcemar Vieira

## Notas 
## Véxase tamén 
### Ligazóns externas 
*
Wikipedia en coreano

A **Wikipedia coreana** (en ; *Han-gugeo Wiki Baekgwa*) é a edición da enciclopedia libre Wikipedia en lingua coreana. Foi fundada en outubro de 2002, e acadou 10.000 artigos o 4 de xuño de 2005.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en coreano 
* Wikipedia en coreano (móbil)
El Derecho (Pontevedra)

***El Derecho*** foi un periódico editado en Pontevedra entre 1870 e 1871.

## Historia e características 
Subtitulado *Periódico Republicano Federal*, apareceu o 5 de xuño de 1870. Periódico semanal, publicábase os domingos, aínda que en diversas ocasións a publicación saíu á luz dúas veces á semana. Emilio Couto Salcedo foi un dos seus redactores, e como colaboradores figuraron Indalecio Armesto e Constantino Armesto Cobián. O último número coñecido é o 50, do 27 de abril de 1871.

## Véxase tamén 
### Bibliografía 
* 
### Outros artigos 
* Lista de publicacións impresas da provincia de Pontevedra
Micael Borges

**Micael Leandro de Farias Borges**, nado o 12 de decembro de 1988 en Río de Xaneiro (Estado do Río de Xaneiro), é un actor e cantante brasileiro. 

## Filmografía 
## Véxase tamén 
### Ligazóns externas 
* AdoroCinema Brasileiro

* Micael Borges na Twitter.
Pongo (cantante)

**Engracia Domingos da Silva**, nada o 10 de abril de 1992 en Luanda (Angola), máis coñecida polo seu nome artístico de **Pongo**, é unha cantante e compositora angolana de kuduro, rap e pop.

## Traxectoria 
miniatura|Pongo no *Teatre Grec* de Barcelona.
Nada en Luanda, Angola, mudouse coa súa familia a Lisboa, escapando da guerra civil angolana. En Portugal, a súa nai traballo como empregada do fogar e o seu pai como albanel. Viviu nun cuarto de albergue durante cinco anos cos outros catro membros da familia, compartindo cama coas súas dúas irmás.

Durante a súa infancia en Lisboa, viviu nun barrio predominantemente branco e tivo dificultades para integrarse na sociedade, sufrindo discriminación racial na escola. O seu pai era moi estrito e non lle deixaba ter vida social a ela nin ás súas irmás. Por mor destas dificultades, cando tiña 12 anos guindouse dende o sétimo andar do edificio onde vivía, feríndose de gravidade e rompendo unha perna. Durante as fases iniciais de recuparación, non podía andar e o seu pai alcumouna M'Pongo Love, que era o nome dunha cantante congolesa moi coñecida en Angola, que durante unha época non podía andar por un tratamento ineficaz contra a polio.

De camiño a unha das sesións de fisioterapia do outro lado da cidade, nun barrio de inmigrantes africanos, Pongo coñeceu por primeira vez o grupo de kuduro Denon Squad actuando na rúa. Despois da súa recuperación, comezou a bailar co grupo e a cantar rap. Adoptou o nome artístico Pongolove, posteriormente abreviado como Pongo.

A súa participación con Denon Squad levou a coñecer o grupo Buraka Som Sistema. Actuou con eles por primeira vez en 2008 no concerto de Music Box en Lisboa. Nese mesmo ano, fíxose coñecida en Portugal pola canción "Kalemba (Wegue Wegue)", escrita e gravada por ela mesma. Esta canción formou parte da banda sonora dos videoxogos Need for Speed: Shift e FIFA 10, facéndose tamén viral en YouTube, con máis de 10 millóns de visualizacións.

Actuou con Buraka Som Sistema durante dous anos, pero deixou o grupo por disputas relacionadas cos dereitos de autoría da canción "Kalemba (Wegue Wegue)". Após que o seu pai abandoase a familia, Pongo comezou a aceptar traballos temporais para axudar a sustentar a súa familia. Porén, un día escoitou a súa canción  "Wegue Wegue" na radio mentres limpaba nunha casa e decidiu volver a centrarse na súa carreira musical.

## Discografía 
### Álbums 
## Notas
Pablo Rivas

**Pablo Rivas** **Folgueira**, nado en Caborrecelle (Portomarín) en 1989, é un arquitecto técnico e político galego do PPdeG, que ademais é alcalde de Portomarín.

## Traxectoria
Pablo Rivas graduouse como arquitecto técnico na Universidade da Coruña, e dedícase profesionalmente a esa actividade.

Nas eleccións municipais de 2015 concorreu por primeira vez a unhas eleccións e ocupou o sexto posto na candidatura do PPdeG á alcaldía de Portomarín, pero non saíu elixido. Nos comicios de 2019 repetiu na candidatura, pero nesta ocasión de número 2: o PPdeG acadou a maioría absoluta, e Rivas pasou a ser concelleiro e primeiro tenente de alcalde. A mediados do mandato, en outubro de 2021, o alcalde Juan Serrano dimitiu alegando que xa cumprira os seus obxectivos, e Pablo Rivas converteuse no novo alcalde.

## Notas
## Véxase tamén
### Outros artigos
*Eleccións municipais en Portomarín
Confessions of a Teenage Drama Queen

***Confessions of a Teenage Drama Queen*** é un filme estadounidense de 2004 dirixido por Sara Sugarman a partir dun guión de Gail Parent. Baséase na novela homónima de Dyan Sheldon. Está protagonizado por Lindsay Lohan, Adam Garcia, Glenne Headly e Alison Pill. Este filme supuxo o debut no cinema para Megan Fox.

Estreouse o 17 de febreiro de 2004 a través de Buena Vista Pictures, recibindo polo xeral críticas negativas, mais tivo un moderado éxito comercial. O 20 de xullo de 2004, estreouse nos formatos VHS e DVD.

## Personaxes 
* Lindsay Lohan como Mary Elizabeth "Lola" Steppe
* Megan Fox como Carla Santini
* Alison Pill como Ella Gerard
* Adam Garcia como Stuart "Stu" Wolff
* Eli Marienthal como Sam
* Tom McCamus como Calum Steppe
* Glenne Headly como Karen Steppe
* Carol Kane como Miss Baggoli
* Sheila McCarthy como Mrs. Gerard
* Alison Sealy-Smith como Sgt. Rose
* Ashley Leggat como Marcia
* Barbara Mamabolo como Robin
* Maggie Oskam como Paige Steppe
* Rachael Oskam como Paula Steppe

## Notas 
## Véxase tamén 
### Ligazóns externas 
* 
* Ficha en AllMovie
Daniela Santiago

**Daniela Santiago Villena**, nada o 1 de abril de 1982 en Málaga, é unha bailarina, modelo e actriz española, coñecida por interpretar a Cristina "La Veneno" na serie biopic *Veneno* (2020), pola que foi gañadora dun Premio Ondas nese mesmo ano.

## Filmografía 
### Cinema 
### Televisión 
## Notas
Shai Gilgeous-Alexander

**Shaivonte Aician Gilgeous-Alexander**, nado o 12 de xullo de 1998 en Toronto, Ontario, é un xogador de baloncesto profesional canadense que xoga nos Oklahoma City Thunder da National Basketball Association (NBA).

## Traxectoria profesional 
O 21 de xuño de 2018, Gilgeous-Alexander foi escollido na 11ª posición do Draft da NBA de 2018 polos Charlotte Hornets, e foi traspasado ós Los Angeles Clippers na mesma noite do Draft, a cambio de Miles Bridges e dúas futuras eleccións de segunda rolda.

O 10 de xullo de 2019, Gilgeous-Alexander foi traspasado xunto a Danilo Gallinari, cinco eleccións da primeira rolda do Draft e o dereito a intercambiar outras dúas eleccións de primeira rolda ós Oklahoma City Thunder, a cambio de Paul George.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Vegaøyan

**Vegaøyan** ou **Arquipélago Vega** é un grupo de illas no Mar de Noruega correspondentes aproximadamente ao concello de Vega. Desde 2004, é Patrimonio da Humanidade da UNESCO. Este cúmulo de ao redor de 6.500 pequenas illas no condado de Nordland, xusto ao sur do círculo polar ártico, rodea a principal illa Vega e está habitada desde a Idade de Pedra. Outras illas do grupo inclúen Igerøya, Ylvingen e Søla.

## Descrición 
thumb | esquerda | Praia de Eidem en Vega
As illas testemuñan un estilo de vida frugal distintivo baseado na pesca e a colleita do penuxe do pato eider nun ambiente inhóspito. Hai vilas mariñeiras, peiraos, casas de eider (construídas para que aniñen os patos eider), terras de cultivo e faros. Hai evidencias de asentamento humano a partir da Idade de Pedra en diante. No século IX, as illas convertéronse nun importante centro para o abastecemento de penuxe, que parece ter representado ao redor dun terzo dos ingresos das illas.

O arquipélago de Vega reflicte o xeito no que as xeracións de pescadores/labregos mantiveron, durante os últimos 1500 anos, unha vida sostible nunha paisaxe mariña inhóspita preto do círculo polar ártico, baseada na práctica agora única de coller penuxe de eider e tamén celebra a contribución feita polas mulleres a producir edredóns.

O acceso ao arquipélago faise en transbordador ou barco rápido desde a cidade de Brønnøysund no municipio de Brønnøy, á que se pode acceder por avión ou por estrada.

### Área importante de aves 
O arquipélago identificouse como Área importante de aves por BirdLife International porque soporta poboacións de ganso bravo e ganso sangano, eider común, movella grande, corvo mariño grande, corvo mariño cristado, pigargos, Pilro escuro e arao de á branca.

## Notas
;Referencias

## Véxase tamén
### Ligazóns externas
* Breve descrición de Vegaøyan pola UNESCO
* Sitio web oficial
Consuelo González Ramos

**Consuelo González Ramos**, nada en Villamayor de Campos (provincia de Zamora) o 7 de xuño de 1877 e finada en Madrid en 1956, foi unha xornalista, enfermeira e feminista española. Tamén empregou os pseudónimos  «Celsia Regis» e «Doñeva de Campos»,

## Traxectoria 
Nada na localidade zamorana de Villamayor de Campos o 7 de xuño de 1877, estudou maxisterio na Escola Normal de Valladolid.

Foi enfermeira voluntaria na Guerra de África, e plasmou as súas vivencias no conflito na obra *La mujer española en la campaña del Kert* (1912). Colaborou no diario melillés *El Telegrama del Rif*, no que escribiu un conxunto de artigos baixo o título “Retrato do Hospital do Docker”. Así mesmo, este medio contou cun suplemento de denuncia e información titulado *Las Subsistencias*. Nos seus artigos trata de promover un feminismo rural no que se enxalza a industria rural como medio adecuado para asegurar a subsistencia da muller a través dun traballo digno.

A través deste suplemento creou un proxecto de granxas-escola femininas que tamén contaban cun departamento de orientación laboral. En 1925 fundou *La Casa de la Mujer*, con obxectivos similares ao Lyceum Club Femenino, que se fundaría un ano despois. Ese mesmo ano entrou no Concello de Madrid,

## Obra 
* *La mujer española en la campaña de Kert* (1912)
* *Isabel la Católica* (1923)
* *Españolas Ilustres* (1924)
* *La mujer en los municipios* (1925)
* *La Villa y Corte de España: el Ayuntamiento de Madrid por fuera y por dentro durante la etapa, como Presidente del mismo, del Conde de Vallellano* (1927). A obra inclúe 173 biografías de mulleres de sona nadas en Madrid
* A novela *Ideales de amor (La Perla Negra)*,&nbsp;publicada en 1928
* *La medalla* (1930)

## Notas 
## Véxase tamén 
### Bibliografía 
* 
* 
* 
* 
* 
* 
* 
* 

### Ligazóns externas 
* Reportaxe ilustrada da Esfera do 27 de marzo de 1926 do mitin feminista celebrado Madrid.